தக் லைஃப்

தக் லைஃப் (Thug life) 2025-இல் வெளிவந்த இந்தியத் தமிழ்த் திரைப்படமாகும். நாயகன் திரைப்படத்திற்குப் பிறகு கமல்-மணிரத்னம் கைக்கோர்த்துள்ள தமிழ்த் திரைப்படம் இது வாகும். இந்தத் திரைப்படம் கமலின் 234-வது திரைப்படம் ஆகும். இதில்  திரிசா, சிலம்பரசன் உள்ளிட்ட பலர் நடித்திருந்தனர். சூன் 5, 2025 அன்று திரைப்படம் வெளியானது.

 நடிகர்கள் 

இசை
திரைப்படத்தின் பாடல்கள், பின்னணி இசை ஆகியவற்றிற்கு ஏ. ஆர். ரகுமான் இசையமைத்தார். 

 தயாரிப்பு 
தக் லைஃப் படத்தினை தமிழ்த் திரைப்படத்துறையின் பிரபல தயாரிப்பு நிறுவனங்களான உதயநிதி ஸ்டாலினின் ரெட் ஜெயண்ட் மூவிஸ், கமல் ஹாசனின் ராஜ் கமல் பிலிம்ஸ், மணிரத்னத்தின் மெட்ராஸ் டாக்கீஸ் ஆகிய நிறுவனங்கள் இணைந்து தயாரித்துள்ளன.

வெளியீடு
தக் லைஃப் திரையரங்குகளில் 2025 சூன் 5 அன்று வழக்கமான முறையிலும் ஐமேக்சு வடிவத்திலும் வெளியானது.  இத்திரைப்படம் திரையரங்குகளில் ஓடி முடித்த பிறகு, இணையத்தில் திரையிடும் உரிமத்தை நெட்ஃபிளிக்சு நிறுவனம்   கொடுத்து வாங்கியுள்ளது.

விமர்சனங்கள்
தினமணி வலைதளத்தில் வந்த விமர்சனத்தில் "சாகா வரம்போல் சோகம் உண்டா? எனத் தன் படத்தில் கேட்ட கமல், தக் லைஃப்-ல் என்ன நடந்தாலும் தனக்கு மட்டும் சாவே வருவதில்லை என ஜாலியாக இருக்கிறார். படத்தில் கமலுக்கு உண்மையான வில்லன் எமன்தான். நாயகனில் கேட்கப்பட்ட நீங்கள் நல்லவரா, கெட்டவரா என்கிற கேள்விக்கு தக் லைஃபிலும் கமல் பதிலளிக்கவில்லை!" என்று எழுதி  மதிப்பீடுகளை வழங்கினர்.  ஆனந்த விகடன் வலைத்தளத்தில் வந்த விமர்சனத்தில் "தொழில்நுட்ப ரீதியாக ‘தக் லைஃப்’ கண்ணாடியைப் போட்டு மிரட்டும் இந்தப் படம், திரைக்கதையில் அந்தக் கண்ணாடியைத் தொலைத்துவிட்டதால் சுவாரஸ்யத்தை நாம் தேட வேண்டியதாக இருக்கிறது" என்று எழுதினர். இந்து தமிழ் திசை வலைத்தளத்தில் வந்த விமர்சனத்தில் "கமல் - மணிரத்னம் என்ற இருபெரும் ஆளுமைகள் இருந்தும் கூட இப்படத்தை காப்பாற்ற முடியாமல் போனது சோகம். ‘க்ளாசிக்’ அந்தஸ்தை பெற்றுவிட்ட ‘நாயகன்’ அளவுக்கு இல்லையென்றாலும் கூட ஓரளவு ஜனரஞ்சகமான முறையில் ரசிகர்களை திருப்திபடுத்தி இருந்தால் படத்துக்கு செய்த பிரம்மாண்ட விளம்பரங்களுக்கு நியாயம் கிடைத்திருக்கும்" என்று எழுதினர்.

 மேற்கோள்கள் 

 வெளியிணைப்புகள் 
 மிரட்டிய கமல்.. இந்த "Thug life" என்றால் என்ன அர்த்தம் தெரியுமா.. பின்னால் இருக்கும் ரத்த வரலாறு, ஒன்இந்தியா தமிழ்
 தக் லைஃப் கதை, பிலிமிபீட்

பகுப்பு:2025 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:மணிரத்னம் இயக்கிய திரைப்படங்கள்
பகுப்பு:ஏ. ஆர். ரகுமான் இசையமைத்த திரைப்படங்கள்
பகுப்பு:கமல்ஹாசன் நடித்துள்ள திரைப்படங்கள்
பகுப்பு:சிலம்பரசன் நடித்த திரைப்படங்கள்
பகுப்பு:திரிசா நடித்த திரைப்படங்கள்
பகுப்பு:நாசர் நடித்த தமிழ்த் திரைப்படங்கள்
பகுப்பு:வடிவுக்கரசி நடித்த தமிழ்த் திரைப்படங்கள்